বাংগালোৰত থকা আছামিছ ছ'চাইটিয়ে প্ৰতিবছৰে আয়োজন কৰি অহাৰ দৰে চলিত বৰ্ষতো বিংশতম বসন্ত উৎসৱৰ আয়োজন কৰিছে। এইবাৰৰ বসন্ত উৎসৰ অন্যতম আকৰ্ষণ অসমৰ জনপ্ৰিয় কণ্ঠশিল্পী জুবিন গাৰ্গ।
ইতিমধ্যে জুবিন গাৰ্গ বসন্ত উৎসৱত সংগীত পৰিবেশন কৰাৰ বাবে বাংগালোৰত উপস্থিত হৈছে। আজি নিশা জুবিনে বাংগালোৰত থকা অসমীয়া লোকসকলৰ আগত সংগীত পৰিবেশন কৰাৰ লগতে মত বিনিময়ো কৰিব।
বাংগালোৰত থকা অসমীয়া সকলৰ মাজত উপস্থিত হৈ জুবিনে তাত বাস কৰা অসমীয়া লোকসকলৰ বাবে এনেধৰণৰ উৎসৱৰ খুবেই প্ৰয়োজন বুলি কয়।
আনহাতে, উদ্যোক্তা সমিতিয়ে এইবাৰ বসন্ত উৎসৱৰ লগত সংগতি ৰাখি এখন প্ৰদৰ্শনীৰো আয়োজন কৰিছে। প্ৰদৰ্শনীত অসম, মেঘালয়, মণিপুৰ, অৰুণাচল, মিজোৰাম, নাগালেণ্ড আৰু ত্ৰিপুৰাৰ পৰম্পৰাগত খাদ্যসম্ভাৰ উপলব্ধ হোৱাৰ লগতে বিভিন্ন ধৰণৰ থলুৱা বাদ্যৰো প্ৰদৰ্শন কৰা হ'ব।
উল্লেখযোগ্য যে, ভাৰত বৰ্ষৰ অসমীয়া লোকে বাস কৰা এখন উল্লেখযোগ্য ঠাই হ'ল বাংগালোৰ। বিশেষকৈ অধ্যায়ন আৰু বৃত্তিৰ খাতিৰত হাজাৰ হাজাৰ অসমীয়া ছাত্ৰ-ছাত্ৰী আৰু যুৱক-যুৱতী বাংগালোৰত বাস কৰি আহিছে। উদ্যোক্তা সমিতিৰ এগৰাকী বিষয়ববীয়াই বিহুত অসমৰ নিজৰ ঘৰখনলৈ সময়ৰ অসুবিধাৰ বাবে যাব নোৱাৰা সকলোৱে যাতে বাংগালোৰতো বিহুৰ এটা বতৰ লাভ কৰে সেইবাবে বসন্ত উৎসৱ আয়োজন কৰি অহা হৈছে বুলি মন্তব্য কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
